पाएं अपने शहर की ताज़ा ख़बरें और फ्री ई-पेपरडाउनलोड करें
पटना। पटना जिले के मोकामा में हुआ कथित मुठभेड़ पुलिस के लिए सिरदर्द साबित हो रहा है। पुलिस ने नाम पूछने के बाद राजू उर्फ छोटू और अमर को गोली मारी थी। मोकामा पुलिस अधिकारी फोन पर किसी से बात कर रहे थे और निर्देश मिलने पर काम को अंजाम दे रहे थे।
घटना के प्रत्यक्ष गवाह रहे बमबम ने खगडिय़ा में यह सनसनीखेज खुलासा किया है। बमबम के मुताबिक घटना के समय वह स्कॉर्पियो में मौजूद था। उसके साथ चन्द्रशेखर नाम का एक और युवक भी था। पुलिस ने चेकिंग के नाम पर गाड़ी रोकी।
बमबम के मुताबिक पुलिस अधिकारी सभी से नाम पूछ रहे थे। नाम पूछने के बाद उन्होंने छोटू और अमर को पकड़ लिया। बमबम के मुताबिक पुलिस का रवैया देखकर वह भागने लगा। थोड़ी देर में उसे चार फायरिंग की आवाज सुनाई दी।
बस लूटने की नहीं थी योजना
बमबम ने बताया कि बस लूटने की कोई योजना नहीं थी। उल्लेखनीय है कि 31 मई की रात मोकामा में एनकाउंटर में दो अपराधियों के मारे जाने की बात पुलिस ने बताई थी। मृतकों के घरवाले शुरू से एनकाउंटर को फर्जी बता रहे थे। उन्होंने फैक्स भेजकर मानवाधिकार आयोग को इसकी सूचना भी दी थी। इस मामले की जांच सीआईडी को सौंपी गई है। उल्लेखनीय है कि पुलिस ने बताया था कि स्कॉर्पियो सवार अपराधी बस लूटने के फिराक में थे। पटना के सीनियर एसपी मनु महाराज ने मामले की निष्पक्ष जांच का भरोसा दिलाया था। मारे गए युवकों के पास से भारी मात्रा में हथियार भी मिला था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn